ms en en en en en en en en id en en en en en en ms en id ms id id id ms ms id id ms ms ms ms ms ms ceb ms id id nl ms ms id id en id ms ms ms ms ms ms cs ms ms id ms en id ms id ms pl id id id id id id et id ms id id ms id ms id id id ms id ms ms id ms id ms ms id id tr id ms ms id id id id en en en en en en ko en en en en en id ms ms id ms en en en en en en en en en en en en en en en en en en en en en fr en en en en en en en ru en pl en en id id en
6 Cara Menghilangkan Batuk Secara Semulajadi Yang Ramai Tidak Tahu
Semenjak pandemik bermula, semestinya kita lebih berhati-hati dengan apa jua jenis penyakit termasuklah batuk.
Batuk boleh menyerang setiap lapisan usia tetapi lebih mudah berjangkit dalam kalangan kanak-kanak.
Artikel kali ini berkongsikan 6 cara menghilangkan batuk dengan semulajadi.
Sebelum anda ingin mencegah batuk, anda perlu tahu apa itu batuk terlebih dahulu.
Batuk ialah satu tindak balas semulajadi yang berlaku apabila terdapat bendasing dan kuman yang perlu disingkirkan.
Batuk membantu menghalang jangkitan kuman daripada menyerang saluran penafasan dan memasuki paru-paru.
Tindak balas ini akan menghasilkan lendir atau kahak.
Teruskan membaca untuk mengetahui antara sebab-sebab anda dijangkiti batuk.
Jangkitan kuman atau virus pada paru-paru akan menyebabkan iritasi pada lapisan tersebut dan menyebabkan penghasilan kahak.
Warna kahak boleh menentukan sama ada anda dijangkiti kuman atau virus.
Lazimnya, kahak tidak berwarna berpunca daripada jangkitan virus.
Manakala kahak berwarna kuning kehijauan selalunya disebabkan oleh jangkitan kuman.
Penyakit asma ialah penyakit paru-paru kronik yang membengkak dan menyempitkan saluran pernafasan.
Umum mengetahui semasa serangan asma berlaku, pesakit akan mengalami sesak nafas.
Namun, terdapat juga simptom lain seperti batuk, bernafas dengan laju dan nafas berbunyi.
Bronkitis ialah keradangan pada saluran bronkus (komponen yang membentuk paru-paru).
Bronkus merupakan saluran penyampaian oksigen dan karbon dioksida.
Keradangan ini menyebabkan bronkus membengkak dan kahak akan terkumpul dalam bronkus.
Kesannya adalah masalah penafasan dan batuk.
4.  Penyakit paru-paru obstruktif kronik (Chronic Obstructive Pulmonary Disease)
Penyakit ini selalunya menyerang individu yang berumur dan penyebab utamanya adalah merokok.
Asap rokok boleh mencederakan lapisan paru-paru.
Jika pendedahan kepada asap rokok berterusan akan menyebabkan paru-paru rosak dan menyebabkan paru-paru gagal berfungsi dengan sempurna.
Kesannya, gas karbon dioksida terperangkap dalam badan dan badan akan menghasilkan refleks iaitu batuk untuk menyingkirkan gas ini.
6 Cara Menghilangkan Batuk Secara Semulajadi
Selain daripada mengambil ubat batuk, batuk juga boleh dihilangkan dengan semulajadi.
Kebanyakan bahan-bahan yang diperlukan pun memang dah ada dalam dapur anda.
Tak dapat nak dinafikan yang madu asli mempunyai banyak khasiatnya termasuklah melegakan batuk.
Madu boleh dimakan begitu sahaja atau dicampurkan dengan bahan semulajadi lain seperti perahan limau nipis dan jus lemon.
Kombinasi madu asli, perahan jus lemon dan air suam menghasilkan ramuan mujarab untuk mengurangkan batuk.
Madu mampu menenangkan manakala jus lemon boleh membantu daripada berlakunya kesesakan pada rongga.
Salah satu cara semulajadi yang paling mudah adalah meminum air masak.
Batuk yang berlarutan mampu menyebabkan sakit tekak.
Jadi, amatlah penting untuk anda mengekalkan kelembapan tekak dengan meminum air masak.
Air masak juga mampu mencairkan kahak dan mengelakkan dehidrasi (kekurangan air) yang mampu mengundang penyakit lain.
Halia mempunyai pelbagai khasiatnya. Antaranya adalah membantu membuang kahak, dan melegakan serta mengurangkan pedih pada tekak.
Keberkesanan halia terbukti apabila dijadikan teh halia dan diminum secara panas atau suam.
Campurkan pudina segar untuk bantu menghilangkan gatal pada kerongkong.
Nak membuat teh halia yang menyelerakan untuk diminum sangatlah mudah!
Anda hanya perlu rendam halia dan beberapa helai daun pudina dalam segelas air panas.
Campurkan sedikit madu untuk menaikkan rasanya dan minum teh ini dua gelas sehari.
Pasti ramai yang terkejut memandangkan kita selalu ditegah memakan aiskrim ketika sakit.
Tetapi aiskrim sebenarnya boleh membantu mengurangkan sakit tekak.
Sifat aiskrim yang sejuk dan tekstur yang lembut dapat mengurangkan sakit tekak kerana tekak akan merasa kebas.
Pesakit akan berasa lebih selesa dan nyaman.
Selain itu, aiskrim juga boleh menaikkan selera makan dan memberikan tenaga.
Asam jawa tidak asing lagi dalam masakan Melayu tetapi tahukah anda asam jawa juga mempunyai khasiat yang mampu melegakan tekak anda?
Nak buat air asam jawa pun sangat senang.
Anda hanya perlu campurkan dua sudu asam jawa dengan air suam dan kacau hingga sebati.
Jangan lupa tapiskan air asam jawa untuk buang biji dan seratnya.
Walaupun masam, air asam jawa mampu menyamankan tekak dan menyejukkan badan.
Minum dua kali sehari untuk kesan yang optimum.
Bawang putih bukan hanya untuk menaikkan rasa dalam masakan tetapi boleh juga menghilangkan batuk.
Bawang putih sebenarnya salah satu petua tradisional yang berkesan dan amat mudah.
Caranya ialah membakar satu labu bawang putih di atas dapur gas selama 15 minit.
Jangan buang kulitnya dan pastikan ianya tidak terbakar sehingga hangit atau rentung.
Selepas 15 minit, buangkan kulitnya dan makan begitu sahaja.
Kalau tak berselera makan bawang putih, jangan risau sebab ada cara alternatif yang anda boleh lakukan.
Tumbukkan bawang putih yang dah dibakar tadi dan gaul bersama minyak zaitun atau minyak kelapa dara.
Kemudian, sapukan ramuan ini pada leher sekerap mungkin.
Itulah antara tips dan petua menghilangkan batuk secara semulajadi yang dapat dikongsikan dalam artikel ini.
Bahan semulajadi mempunyai pelbagai khasiat yang harus kita manfaatkan.
Sebab itulah Tropika menggunakan bahan-bahan semulajadi untuk menghasilkan produk kesihatan dan kecantikan.
Apa yang lebih menariknya, produk Tropika selamat digunakan untuk bayi dan ibu mengandung!
Tropika menggunakan estrak botani dan resepi tradisional Melayu yang terbukti berkesan.
Layari laman web Tropika sekarang!
Dapatkan Produk Tropika Di Sini
Leave a Comment Cancel Reply
Your email address will not be published. Required fields are marked *
Save my name, email, and website in this browser for the next time I comment.
Lebatkan Rambut Bayi: Rupanya Ini Caranya, Ramai Tahu Tapi Tak Buat!
Jangan Panik Bila Anak Kena Demam Campak
Kes Penyakit Influenza Meningkat, Ibu Ayah Kena Tahu Cara Cegah
Anak G6PD, Pilih Produk Penjagaan Bayi Yang Selamat. Ini Sebabnya!
HFMD Serang Kanak-Kanak, Ini ”Check List’ Ibu Ayah Kena Buat!
The virgin coconut oil and tropical herbs in all TROPIKA products carry an array of benefits. Not only nourishes the skin, our Baby Oil treats rashes, eczema and skin irritations as well as encourage hair growth. Our Baby Herbal Cream is a baby-gentle, caring cream that helps to solve colic, flu, phlegm and cough and even help little ones sleeps through the night.
Copyright © 2020 TROPIKA. All rights reserved